Biblija (Tomislav Dretar)/Potop


Potop 

7 Zbog voda Potopa, Nuh uđe u lađu sa svojim sinovima, svojom ženom i njihovim ženama. 
8 *Čiste životinje i nečiste životinje, ptice i  od svega što  giba zemljom, 
9 par po par, muško i žensko dođoše u Nuhumu lađu kako je Allah bio propisao Nuhu. 
10 Sedam dana prođe i vode potopiše zemlju.
11  U 600. godini Nuhovog života, u drugom mjesecu, sedamnaestog dana mjeseca, tog dana  sve zalihe velikog *Ponora biše razvaljene, a otvori nebeski biše razjapljeni. 
12 Kiša se obarala na zemlju tokom 40 dana i 40 noći.
13 Istog dana, Nuh uđe u lađu sa svojim sinovima, Semom, Šamom i Jafetom i trima ženama svojih sinova  
14 kao i sve vrste životinja, sve vrsta zvjeradi, sve vrste sitne marve koje gmižu zemljom, sve vrste ptica, sva perad, sve krilate životinje. 
15 One dođoše k Nuhu u lađu, par po par, svaki stvor s udahnutim životom. 
16 Bijaše to po jedno muško i jedno žensko od svakog tijela koje uđe. Oni uđoše kako je Allah bio propisao Nuhu. ALLAH zatvori vrata za njim.
17 Potop se zbivao na zemlji tokom 40 dana. Vode bujahu i uzdizahu lađu koja se podizala iznad zemlje. 
18 Vode  biše  u  povodnju, stvoriše ogromnu masu na zemlji, a barka otplovi površinom voda. 
19  Povodanj ojača na zemlji i, pod svim širom nebeskim,  i najviše planine bijahu potopljene vodom. 
20 visinom od petnaest lakata. S povodnjem voda koje prekriše  planine, 
21 izdahnu sve tijelo koje gibaše zemljom, ptice, zvijeri, divlje životinje, sva sitna zvjerad koja gmiže zemljom, i svaki čovjek.
22 Svi oni koji udišu zrak u dahu života svi oni koji življaše na  čvrstoj zemlji umriješe. 
23 Tako ALLAH izbrisa sva bića s površine zemlje, ljude, životinje, sitnu stoku, i isto ptice nebeske. Oni biše istrijebljeni, osta samo Nuh i oni koji bijahu s  njim u lađi.
24 Povodanj potraja 150 dana na zemlji.

Potop